પોલીસોએ ‘નિર્મળ હૃદય’ અને ‘શિશુ ભવન’ અનાથાલયો પર ધાડ પાડીને સમાજદ્રોહનું ભારે મોટું કૌભાંડ ઉઘાડું પાડ્યું છે. આ પ્રકરણ કેવળ એક-બે બાળકો પૂરતું મર્યાદિત હોવાને બદલે સદર નિષ્ઠુર સમાજસેવિકાઓએ અનેક જીવોનું વેચાણ કર્યું હતું; તેથી આ ઘટનાની ગંભીરતા વધુ છે. ‘વર્ષ ૨૦૧૫ થી ૨૦૧૮ સુધીના સમયગાળામાં સદર અનાથાલયોમાં ૪૫૦ ગર્ભવતી મહિલાઓની સુવવાડ થઈ હતી; પણ તેમાંના કેવળ ૧૭૦ બાળકોની નોંધ કરવામાં આવી, જ્યારે બાકીના ૨૮૦ બાળકોની નોંધ જ કરવામાં આવી નહીં’, એવું પોલીસે કરેલી પ્રાથમિક તપાસના અંતે ઉઘાડું થયું. આ બાળકોનું ઉત્તરપ્રદેશ, બંગાળ, કેરળ ઇત્યાદિ રાજ્યોમાં વેચાણ કરવામાં આવ્યું હોવાની પોલીસની શંકા યોગ્ય છે. આ પ્રકરણ આ તબક્કા સુધી જ સીમિત નથી, જ્યારે બાલકલ્યાણ સમિતિએ કરેલી તપાસમાં અનાથાલયે આપેલી જાણકારી પ્રમાણે ‘ આ બાળકોને જન્મ દેનારી મોટાભાગની માતાઓ અવિવાહિત છે !’ સરવાળે જોતાં આ પ્રકાર અત્યંત ગંભીર છે અને તેની નિષ્પક્ષ તપાસ થવી જોઈએ.